Document ID: /roh_data/filtered/fineweb-2-filterrobots_roh.jsonl.gz/53087

L’inspiraziun per sias sculpturas da lain chatta Nora Engels en la natira. Pudair esser creativa e lavurar cun ils mauns è per Nora Engels da pitschna si in grond siemi – ussa, dapi passa in onn viva ella quai siemi, cun ses agen atelier a Samedan. Sia marca èn surtut lavurs filigranas che vivan dals detagls sco ses anghelins.
Lavurar tenor plan, quai è betg mia lavur preferida.
Il cumenzament n’era betg uschè simpel. Suenter la scolaziun a Brienz aveva ella l’emprim da gudagnar e ramassar raps. Cun in’acziun da Crowdfunding ha ella pudì ramassar avunda raps per cumprar tut las maschinas grondas e pitschnas, quai ch’ins dovra per cumenzar a lavurar independentamain.